સાબરમતી જેલ ભજિયા માટે બેસ્ટ પ્લેસ છે. 1998માં સાબરમતી જેલના કેદીઓ દ્વારા ભજિયા બનાવવાની શરૂઆત કરવામાં આવી હતી. જેમ વર્ષો વધતા ગયા તેમ જેલના ભજિયા પ્રખ્યાત થતા ગયા. આજે પણ વરસાદ આવે ત્યારે જેલના ભજિયા યાદ આવે જ છે. વળી, બીજો ઓપ્શન રાયપુરના ભજિયા પણ છે જ. હવે તો વસ્ત્રાપુરમાં પણ રાયપુર ભજિયાની બ્રાંચ શરૂ કરાઈ છે. તો નદીની આ પાર રહેતા અમદાવાદીઓને છેક રાયપુર જવાની પણ જરૂર નથી તે જ સ્વાદ વસ્ત્રાપુરમાં પણ મળે છે. આ સિવાય પશ્ચિમ અમદાવાદમાં અનેક સ્થળોએ મેગીના ભજિયા મળે છે તે પણ ચટાકાના શોખીનો ખૂબ ખાય છે.